section_heading: Čista stranka prava
paragraph_text: Stranka se nakon što se Frank razbolio 1909. godine sve više približava krugu katoličkih intelektualaca okupljenih oko lista Hrvatstvo, s kojima se krajem 1910. godine ujedinila te promijenila ime u Kršćansko-socijalna stranka prava. Već krajem 1911. godine, dolazi do dogovora između Kršćansko-socijalne stranke prava i Starčevićeve stranke prava oko ujedinjenja u Stranku prava. Tako se stranka vratila svom starom imenu, a ujedinjenjem s milinovcima još više je ojačala.